L'Ajuntament de Sagunt ret homenatge a la població major del municipi en el Dia Internacional de les Persones Majors
01 d’octubre 2020

![](/media/bwzpy1xj/98-img_9536_c.jpg)  
  

L'Ajuntament de Sagunt ha retut homenatge esta vesprada a la població major del municipi amb motiu de la celebració del Dia Internacional de les Persones Majors. Este acte se celebra de manera anual amb diferents activitats durant una setmana però, este any degut a la situació provocada per la covid-19 s'ha celebrat un sol acte amb aforament molt reduït.

El regidor de Majors, Alejandro Sotoca, ha assegurat que es tracta d'un «**xicotet acte institucional per a homenatjar la implicació i el treball que dia a dia fan les associacions dins del Consell de Majors**». Sotoca ha posat l'accent en com ha afectat la pandèmia «**especialment als nostres majors, per això és important que donem un impuls cap avant i recuperem a poc a poc i amb seguretat les nostres rutines i el que hem perdut este temps arrere**».

 ![](/media/vorfze04/98-img_9538_c.jpg)

A continuació, Alejandro Sotoca, acompanyat per l'alcaldessa per substitució, María José Carrera, a causa de l'absència de Darío Moreno per motius laborals; la regidora de Cultura, Asun Moll;, i la regidora Davinia Bono, han entregat unes plaques commemoratives a les associacions de majors del municipi com el CEAM de Sagunt i del Port de Sagunt, ASVAT, Murbiter, UDP, CCOO Sagunt, Club de la Vida, entre d’altres.

Per a finalitzar, Carrera els ha agraït l'assistència ja que enguany «**és especial i estes coses hem de redistribuir-les com podem**». L'alcaldessa per substitució els ha donat l'enhorabona pel treball realitzat, «**la resta de ciutadania hauríem de prendre exemple de vosaltres**». D'altra banda, ha assegurat que este homenatge «**és una simple pinzellada, perquè heu donat un exemple per com us heu comportat durant estos quatre mesos confinats. Des de l'Ajuntament us donarem suport en tot el que necessiteu i les portes sempre les tindreu obertes**».​

  

![](/media/j0hjpd1c/98-img_9541_c.jpg)![](/media/il1dqtk3/98-img_9546_c.jpg)![](/media/nd3hhwy4/98-img_9552_c.jpg)![](/media/elejami2/98-img_9555_c.jpg)![](/media/1zbiel4o/98-img_9563_c.jpg)![](/media/ciulq1ey/98-img_9573_c.jpg)![](/media/eshchvzd/98-img_9577_c.jpg)![](/media/2btd3p4p/98-img_9582_c.jpg)![](/media/u0ndfgvu/98-dia-del-mayor-2020_1c.jpg)  
  
  
  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-ret-homenatge-a-la-poblacio-major-del-municipi-en-el-dia-internacional-de-les-persones-majors/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-ret-homenatge-a-la-poblacio-major-del-municipi-en-el-dia-internacional-de-les-persones-majors/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-ret-homenatge-a-la-poblacio-major-del-municipi-en-el-dia-internacional-de-les-persones-majors/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-ret-homenatge-a-la-poblacio-major-del-municipi-en-el-dia-internacional-de-les-persones-majors/)